ชาวต่างชาติในไทย ลงทะเบียนรับวัคซีนแล้วกว่า 35,000 คน
นายธานี แสงรัตน์ อธิบดีกรมสารนิเทศและโฆษกกระทรวงการต่างประเทศ เปิดเผยว่าตั้งแต่วันที่ 1 สิงหาคมที่ผ่านมา กรมการกงสุล เปิดให้ชาวต่างชาติที่มีถิ่นพำนักในประเทศไทย  ทุกกลุ่มอายุและทุกจังหวัด ลงทะเบียนเพื่อรับวัคซีนเข็มแรก ทางเว็บไซด์ของกรมการกงสุล expatvac.consular.go.th โดยนับถึงวันที่ 3 สิงหาคม มีชาวต่างชาติลงทะเบียนผ่านเว็บไซต์ดังกล่าวแล้ว 35,455 คน ซึ่งจะมีการฉีดวัคซีนให้ชาวต่างชาติที่ได้ลงทะเบียน ตามหลักเกณฑ์ความจำเป็นเร่งด่วน เช่นเดียวกับของคนไทย เช่น ผู้สูงอายุ ผู้ที่กำลังตั้งครรภ์ หรือผู้มีโรคร้ายแรงส่วนนักเรียน นักศึกษา สัญชาติไทย ที่มีกำหนดเดินทางไปศึกษาในต่างประเทศภายในปีนี้ ที่อยู่ในกรุงเทพมหานคร สามารถลงทะเบียนในเว็บไซต์ศูนย์ฉีดวัคซีนและสุขภาพบางรัก แต่จะไม่สามารถเลือกยี่ห้อวัคซีนได้ / ส่วนนักเรียน นักศึกษา ที่อยู่ในจังหวัดอื่นๆ ต้องลงทะเบียนในอีกเว็บไซต์หนึ่ง (http://qr.w69b.com/g/m2TKAo9GM) โดยจะเปิดระบบทุกวันจันทร์-ศุกร์ ในสัปดาห์ที่ 2 ของทุกเดือน จากนั้นให้รอการตรวจสอบเอกสารประมาณ 3-5 วัน และจะได้รับอีเมล์หรือ SMS ยืนยัน จากนั้นจึงจะสามารถนัดหมายเข้ารับวัคซีน ผ่าน SMS ตามเบอร์โทรศัพท์ที่แจ้งส่วนการให้นักศึกษาไทยกลับไปเรียนที่จีน ทางการจีนแจ้งว่า ยังไม่สามารถให้กลับมาได้  เนื่องด้วยสถานการณ์ที่ยังน่าเป็นกังวล โดยกระทรวงการต่างประเทศจะหยิบยกประเด็นดังกล่าวต่อทางการจีนต่อไปส่วนกรณีของแรงงานต่างด้าว ที่เข้ามาทำงานผ่าน MOU ของกระทรวงแรงงาน หรือแรงงานต่างด้าวที่มีเลขประกันสังคม กระทรวงแรงงาน จะเป็นผู้ดูแลการจัดฉีดในกลุ่มนี้และจะแจ้งข้อมูลให้ทราบต่อไป